O‘zbekiston Respublikasi Prezidenti Islom Karimov 10 dekabr kuni Oqsaroyda 5ta davlatning Toshkentga tayinlangan yangi elchilarini qabul qildi. O‘zbekiston prezidenti bu mamlakatlarning mamlakatimizdagi Favqulodda va muxtor elchilari etib tayinlangan diplomatlaridan ishonch yorliqlarini qabul qilib oldi. Iordaniya Hoshimiylar Podshohligi - Solih Ahmad al-Javarneh Shveytsariya Konfederatsiyasi - Shtefan Klyotsli Eron Islom Respublikasi - Bahman Og‘araziy Do‘rmoniy Buyuk Britaniya va Shimoliy Irlandiya Birlashgan Qirolligi - Kristofer Allan Kuvayt - Ahmad Xolid Abdulla al-Jiyron UzA xabarida aytilishicha, Islom Karimov mamlakatimizdagi diplomatik vakolatxonalarning yangi tayinlangan rahbarlarini samimiy qutlar ekan, O‘zbekiston ushbu davlatlar bilan o‘zaro munosabatlarni izchil rivojlantirishga alohida ahamiyat berishini ta’kidladi va ularning mas’uliyatli faoliyatiga muvaffaqiyat tiladi.